Το πρώτο στάδιο επεξεργασίας του πρωτογενούς προφορικού υλικού, είναι ο εντοπισμός και απομάκρυνση όποιων ρητών αναφορών σε προσωπικά δεδομένα είτε των πληροφορητών, είτε εκείνων στους οποίους αναφέρονται στις συνομιλίες ή αφηγήσεις τους, π.χ. το ονοματεπώνυμο τους. Γι' αυτό το σκοπό, χρησιμοποιούμε κατάλληλο λογισμικό, όπως το Audacity (https://www.audacityteam.org), το οποίο μας επιτρέπει να διαγράψουμε μέρη της ηχογράφησης, χωρίς να μειωθεί η χρονική διάρκεια του ηχητικού αρχείου (η χρήση του Audacity με αυτό το σκοπό, παρουσιάζεται στο παρακάτω βίντεο: <https://www.youtube.com/watch?v=2XAWcHDk22k>

Το επόμενο στάδιο είναι η μεταγραφή του ηχητικού αρχείου. Για να πραγματοποιηθεί αυτός ο στόχος, ο ερευνητής θα πρέπει να χρησιμοποιήσει κατάλληλο λογισμικό που να του επιτρέπει να ακούει το ηχητικό αρχείο και να μεταγράφει την ίδια στιγμή. Ιδανικό λογισμικό γι' αυτή την εργασία, είναι το λογισμικό ανοιχτού κώδικα Praat (https://www.fon.hum.uva.nl/praat/ ). Το συγκεκριμένο λογισμικό έχει δημιουργηθεί για την ανάλυση ομιλίας, όμως, μια από τις δυνατότητες που δίνει είναι να μεταγράφουμε τα ηχητικά μας αρχεία σε λωρίδες επισημείωσης.

Το Praat είναι ένα πολύ προσιτό και ευκολοδιαχειρίσιμο λογισμικό, όπως μπορείτε να δείτε στο παρακάτω βίντεο: <https://www.youtube.com/watch?v=E4-dbWk7uwo>

Για να δημιουργήσετε στο Praat λωρίδες επισημείωσης με αριθμημένες τις φράσεις και τις παύσεις, θα χρησιμοποιήσετε ένα script, το οποίο κάνει αυτοματικά αυτή τη δουλειά. To script υπάρχει ως .txt αρχείο στα Πολυμέσα στο eclass του μαθήματος ‘Διαλεκτολογία’. Δείτε το παρακάτω βίντεο, για να μάθετε πώς να αντιγράψετε την πληροφορία του .txt αρχείου και να δημιουργήσετε ένα νέο script στο Praat. του υπολογιστή σας: <https://youtu.be/dthA5w5ZeS8>

Για να μάθετε πώς ακριβώς θα ‘τρέξετε’ το σκριπτάκι, δείτε το επόμενο βίντεο: <https://youtu.be/8vatzDfCKWM>

Αφού έχουν γίνει όλες οι παραπάνω προπαρασκευαστικές φάσεις, ο μεταγραφέας μπορεί να προχωρήσει έχοντας ελαχιστοποιήσει την ταλαιπωρία του, στην ορθογραφική μεταγραφή της κάθε μίας φράσης των πληροφορητών του. Σχετικό βίντεο είναι το: <https://www.youtube.com/watch?v=RbuB8mkDc7M>